Ερρίκος ντε Μπώμοντ, 1ος κόμης του Γουόρικ

Ο Ερρίκος ντε Μπώμοντ, 1ος κόμης τού Γουόρικ ή Ερρίκος ντε Νιούμπεργκ, αγγλ.: Henry de Beaumont, 1st Earl of Warwick ή Henry de Newburgh (απεβ. στις 20 Ιουνίου 1119) ήταν Νορμανδός ευγενής, που ανέβηκε σε εξέχουσα θέση στο βασίλειο τής Αγγλίας.

 Καταγωγή 
Ο Ερρίκος ήταν νεότερος γιος τού Ρογήρου ντε Μπώμοντ και τής Αδελίνας τού Μελάν (Meulan),  κόρης τού Βάλερν Γ΄ κόμη τού Μελάν και τής Όντας ντε Κοντεβίλ.

 Πρώιμη σταδιοδρομία 
Ο πατέρας του έδωσε στον Ερρίκο την ταπεινή κυριαρχία τού Λε Νεμπούρ (Le Neubourg), στην κεντρική Νορμανδία, 12 χλμ βορειοανατολικά από τη φεουδαλική έδρα (caput) τού πατέρα του, το Μπωμόν-λε-Ροζέ, στον ποταμό Ρισλ. Από αυτή την ηγεμονία υιοθέτησε για τον εαυτό του και τούς απογόνους του το αγγλοποιημένο επώνυμο σε ντε Νιούμπεργκ (de Newburgh), συχνά λατινοποιημένο σε de Novo Burgo (που σημαίνει "της νέας πόλης/δήμου").

Ο Ορντερίκ Βιτάλις, ο Νορμανδός μοναχός και ιστορικός, λέει ότι ο Ερρίκος ήταν με τον Γουλιέλμο Α΄ τον Κατακτητή στην εκστρατεία του στα Μίντλαντς το 1068, όταν υποτίθεται ότι τού ανατέθηκε η ευθύνη τού Κάστρου τού Γουόρικ, αλλά δεν υπάρχουν υποστηρικτικά στοιχεία γι' αυτή την ύστερη πηγή. Λίγα είναι στην πραγματικότητα γνωστά για τη σταδιοδρομία του πριν από το 1088. Ωστόσο, ανέλαβε ηγετικό ρόλο στη συμφιλίωση τού Γουλιέλμου Α΄ με τον μεγαλύτερο γιο του, Ροβέρτο Β΄ Κέρθοουζ, το 1081, οπότε στάθηκε υπέρ τού Κατακτητή. Το 1088 ήταν βασιλικός πράκτορας, στη σύλληψη και τη δίκη τού προδότη επισκόπου τού Ντάραμ, Γουλιέλμου του Σαον-Καλαί.

 Υπό τον Γουλιέλμο Β΄ 
Ο Ερρίκος απέκτησε πολύ μεγαλύτερη γαιοκτησία στην Αγγλία, όταν ως ανταμοιβή για τη βοήθειά του στην καταστολή τής Επανάστασης τού 1088, ο βασιλιάς Γουλιέλμος Β' τον έκανε κόμη τού Γουόρικ το 1088.  Οι εκτάσεις τής κομητείας προέρχονταν από διάφορες πηγές. Το μεγαλύτερο μέρος προερχόταν από την πλειονότητα των εδαφών στο Γουόρικσιρ και αλλού, που καταγράφηκαν ως αυτές τού μεγαλύτερου αδελφού του Ροβέρτου κόμη τού Μελάν στο Βιβλίο τής Κρίσης τού 1086. Έλαβε επίσης μεγάλα βασιλικά κτήματα στο Ράτλαντ και το βασιλικό δάσος τού Σάτον, το οποίο έγινε το Σάτον Τσέις. Η περίπλοκη ρύθμιση για την προικοδότηση τής κομητείας του είναι πρωτοφανής, και πρέπει να ήταν αποτέλεσμα τριμερούς συμφωνίας μεταξύ τού πατέρα του, τού αδελφού του και τού βασιλιά.

 Υπό τον Ερρίκο Α΄ 
Ο Ερρίκος έγινε ακόλουθος και φίλος τού βασιλιά Ερρίκου Α΄, διαδόχου τού Γουλιέλμου Β΄. Όταν έλαβε χώρα μία διαμάχη μεταξύ των βαρόνων, που είχαν συγκεντρωθεί μετά το αιφνίδιο τέλος τού βασιλιά το 1100 για να επιλέξουν διάδοχο, ο Ερρίκος, ο 4ος γιος τού κατακτητή, επιλέχθηκε κυρίως χάρη στη συμβουλή τού ντε Μπώμοντ. Ωστόσο, τον επόμενο χρόνο οι περισσότεροι βαρόνοι ήταν ανοιχτά ή κρυφά άπιστοι, και ευνόησαν την προσπάθεια τού μεγαλύτερου αδελφού τού Ερρίκου Α΄, Ροβέρτου Κέρθοουζ, τώρα δούκα τής Νορμανδίας, να κερδίσει το στέμμα. Ο Ερρίκος ντε Μπώμοντ και ο αδελφός του Ροβέρτος, οι κυριότεροι σύμβουλοι τού βασιλιά Ερρίκου Α΄, ήταν μεταξύ των λίγων που παρέμειναν πιστοί στον βασιλιά.

Από τότε περίπου, ο Ερρίκος ντε Μπώμοντ έγινε σημαντική προσωπικότητα στη Νορμανδική εισβολή στην Ουαλία, αποκτώντας την κυριότητα τού Γκάουερ το 1106 ή 1107, μετά τη δολοφονία τού Χάιουελ απ Γκορόνγουι, τού τελευταίου Ουαλού άρχοντα τού Γκάουερ. David, Crouch. "Beaumont [Newburgh], Henry de, first earl of Warwick", Oxford Dictionary of National Biography, 23 September 2004. Accessed 11 January 2019. Ο Ερρίκος ή οι βαρόνοι του έκτισαν ή ανακατέλαβαν πολλά κάστρα στο Σουόνση, το Πένρυς, το Λανρίντιαν, το Όυστερμουθ και το Λάφορ.  

 Οικογένεια 
Πριν από το 1100, ο Ερρίκος νυμφεύτηκε τη Μαργαρίτα (απεβ. μετά το 1156), κόρη τού Γοδεφρείδου Β΄ κόμη τού Περς και τής Βεατρίκης τού Μοντιντιέ, κόρης τού Ιλντουίν Δ΄ κόμη τού Μοντιντιέ.  Απέκτησαν δύο κόρες και τρεις γιους, που έφεραν το επίθετο ντε Νεμπούρ:

 Ρογήρος, 2ος κόμης τού Γουόρικ (π. 1102) 1153), ο οποίος διαδέχθηκε τον Ερρίκο 
 Ροβέρτος του Νεμπούρ (απεβ. το 1159), ο οποίος κληρονόμησε τη βαρονία τού Ανεμπέκ 
 Ροτρού (απεβ. το 1183),  ο οποίος διετέλεσε διαδοχικά επίσκοπος τού Εβρέ και αρχιεπίσκοπος τής Ρουέν, αρχιδικαστής και επιμελητής (stewart) τής Νορμανδίας. Το 1167 τέλεσε την κηδεία τής Ματθίλδης, κόρης τού Ερρίκου Α΄ και μητέρας τού Ερρίκου Β΄.
 Γοδεφρείδος. Μετακόμισε στην Αγγλία στα τέλη τού 1137, και έκτοτε έζησε με τον μεγαλύτερο αδελφό του κόμη Ρογήρο τού Γουόρικ. Εμφανίστηκε αρκετές φορές στα διατάγματα τού κόμη Ρογήρου ως "Γοδεφρείδος, αδελφός τού κόμη". Όταν ο Ρογήρος απεβίωσε το 1153 και τον διαδέχθηκε ο γιος του, κόμης Γουλιέλμος, ο "θείος τού κόμη" συνέχισε να ζει στο νοικοκυριό τού Γουόρικ. Εμφανίζεται ως δουκικός δικαστής στη Νορμανδία στα τελευταία του χρόνια.
 Ερρίκος, γνωστός και ως "Ερρίκος τού Γκάουερ". Ανακτά τα ουαλικά κτήματα τής οικογένειας γύρω στο 1136, διατηρώντας την κυριαρχία τού Γκάουερ καθ' όλη τη διάρκεια τής εξουσίας τού βασιλιά Στεφάνου.

 Το τέλος και η κληρονομιά 
Ο Ερρίκος εισήλθε στο Αββαείο του Σεντ-Πιερ ντε Πρεώ πριν από τον θάνατό του και πέθανε ως μοναχός εκεί στις 20 Ιουνίου 1119. Μια ξυλογραφία του δέκατου όγδοου αιώνα που απεικονίζει τον τάφο του στο αρχιπέλαγος, με εκείνες του αδελφού και του πατέρα του δίπλα του, σώζεται, αν και το αβαείο είναι εδώ και καιρό ερειπωμένο.

 Δείτε επίσης 
 Ίβο ντε Γκρανμεσνίλ

 Αναφορές 

 Πηγές 
 Ντέιβιντ Κράουτς «Η τοπική επιρροή των κομητών του Γουόρικ, 1088–1242: Μια μελέτη για την παρακμή και την ευρηματικότητα», Midland History, xxi (1996), 1–23.
 Owen, Dorothy M. (1980). "Magnates, curiales and the Wheel of Fortune". In Brown, R. Allen (ed.). Proceedings of the Battle Conference 1979. The Boydell Press.
 Le Patourel, John F. (1984). Feudal Empires. Bloomsbury Publishing.
 Thompson, Kathleen (2002). Power and Border Lordship in Medieval France: The County of the Perche, 1000–1226. The Boydell Press.

Κατηγορία:Αγγλονορμανδοί
Κατηγορία:Οίκος ντε Μπώμοντ